Врз основа на член 13 и член 24 став 1 и став 3 од ЗОУП („Службен весник на Република Македонија“ бр.124/2015), член 20 став 1 и член 34 став 1 алинеја 11 и 12 од Законот за слободен пристап до информации од јавен карактер („Службен весник на Република Северна Македонија“ бр. 101/2019), а по овластување на Директорот на Агенцијата за заштита на правото на слободен пристап до информациите од јавен карактер, согласно Решение број 04-449/1 од 17.12.2024 година, постапувајќи по Барањето за пристап до информации од јавен карактер поднесено од В. С. од -----------, по предметот Барање за пристап до информации од јавен карактер, Агенцијата за заштита на правото на слободен пристап до информациите од јавен карактер преку Службеното лице за посредување со информации од јавен карактер, на 17.12.2024 година, го донесе следното

**Р Е Ш Е Н И Е**

1. **СЕ ЗАПИРА постапката по Барање за пристап до информации од јавен карактер** од В. С. од ---------, поднесено до Агенцијата за заштита на правото на слободен пристап до информациите од јавен карактер, заведено под бр. 08-5 на 16.12.2024 година.

***О Б Р А З Л О Ж Е Н И Е***

Барателот на информации, В. С. од ------, на 16.12.2024 година, до Агенцијата за заштита на правото на слободен пристап до информации од јавен карактер, преку е-маил, поднесе Барање за пристап до информации од јавен карактер, заведено во архивата на Агенцијата под бр.08-5, со кое побара преку пошта да му биде овозможен увид и доставен препис од следната информација:

 „ Агенцијата за катастар на недвижности одделение за недвижности Гостивар. До АКН-одд. За недвижности ------------ барав да ми се издаде податоци од ГИС заверено под бр. -------- од -------- год. Со кое барав во однос на приложената скица за КП. бр. ------- за КО --------- и приложеното уверение ---------- од -------- год.

Со известие бр. -------- од ------- год. Агенцијата за катастар на недвижности одделение за недвижности ---------- Ме извести дека приложената скица од Реамбулацијата од ----- год не е јавна исправа а Реамбулацијата не е стапена во сила.

Прилог: известување бр.------- од ------- год.

 -уверение -------- од --------- год.

Како на повеќе наврати сум барал податоци од Јавен карактер од АКН-одд. За катастар -------- и не сум ги добил барам од Вас да ги побарате следните информации:

1. Да ми се издаде Заверен препис од изводот на катастарскиот план за КП.бр. ----- КО --------.
2. Органот да изврши увид во катастарскиот план и да утврди дали на кп.бр. -------- има изградено објект и на чиво име е запишан.
3. За се она што е содржано во катастарскиот план да сочини записник, потврда или друг вид на службена белешка.

Информацијата ми е потребна за регулирање на правото на сопственост за моето живеалиште – мојот дом“.

По поднесување на Барањето, Барателот со меил од 17.12.2024 година, се обрати до Агенцијата при што наведе: „Барањето заведено под број 08-5/2024 година од 16.12.2024 година го повлекувам. Сметајте дека ова барање не било поднесено.“

Постапувајќи по наведеното Барање за пристап до информации од јавен карактер, Агенцијата за заштита на правото на слободен пристап до информациите од јавен карактер врз основа на добиениот меил утврди дека постои јасно изразена волја кај Барателот за повлекување на барањето и следствено на тој факт одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

По овластување на Директор

Службено лице за посредување со

 информации од јавен карактер

Петар Гајдов

Доставено до:

- архива на Агенцијата

- барател на информацијата